આવેદનપત્રમાં જણાવેલ છે કે, તાજેતરમાં ધારી તાલુકાનાં શેમરડી ચેકપોસ્‍ટ વિસ્‍તારમાં વન વિસ્‍તારમાં ર7 સિંહો મૃત્‍યુ પામ્‍યા છે. તો આ સિંહોના મૃત્‍યું માટે જવાબદાર વન વિભાગ છે કે કેમ ? તેવા પ્રશ્‍નો આમ પ્રજામાં ચર્ચાય છે. તેમજ આ તાલુકાના પ્રજાજનો સિંહોની વસ્‍તી વચ્‍ચે છેલ્‍લા પ0 વર્ષથી વસવાટ કરતાં હોય, ખુબ જ લાગણી, સહિષ્‍ણુતા ધરાવે છે. તેમજ આ ર7 સિંહોના મૃત્‍યું બાબતે વન વિભાગની નિષ્‍કાળજી છે કે કેમ ?તેની કોઈ તપાસ કરવામાં આવતી નથી. વન વિસ્‍તારમાં સિંહોને રેવન્‍યુ વિસ્‍તારમાં મારણ કરેલ કે મરી ગયેલ પશુઓને વન વિભાગના જ વાહનો દ્વારા ફેરવી વન વિસ્‍તારમાં મારણ કે મૃતપશુઓના મૃતદેહો, સિંહોના ખોરાક માટે નાખવામાં આવે છે. તો શું આ ખોરાકથી સિંહોના મૃત્‍યુ થયેલ છે કે કેમ ? તેની તપાસ ઉચ્‍ચ કક્ષાએથી થયેલ અથવા થયા હોવાની કોઈ જાહેરાત વન વિભાગ કે સરકાર તરફથી કરવામાં આવેલ નથી. તો શું આમ જનતા સિંહોનું જતન કરે છે અને વન વિભાગની સતત નિષ્‍કાળજીના કારણે વારંવાર સિંહોના મૃત્‍યું થાય છે. તો સરકાર તરફથી તમામ સિંહોનાં મૃત્‍યું બાબતે અન્‍ય વિભાગ, સી.આઈ.ડી. કે ઉચ્‍ચ કક્ષાની કમિટિ દ્વારા ઉચ્‍ચ કક્ષાએ તપાસ થાય તેવી આ તાલુકાની સમતિ પ્રજાની લાગણી અને માંગણી રહે છે. આમ, પ્રજાજનોની માલીકીની જમીનો, ખેતરો કે જાહેર રોડ, રસ્‍તા, જાહેર સ્‍થળોએ પસાર થતાં સિંહોના અવર-જવરના સમયે સામાન્‍ય પ્રજાજનો સિંહદર્શન કરતા હોય તો વન વિભાગ દ્વારા દંડ તથા ફરીયાદો કરવામાં આવે છે. તો આટલી મોટી સંખ્‍યામાં સિંહોના મૃત્‍યુ બાદ વન વિભાગ મૌન કેમ સેવી રહયું છે ? શું વન વિભાગની આ મૃત્‍યુ બાબતે કોઈની જવાબદારી જ નથી ?